Pak cricketers laud Kohli`s match winning effort
కోహ్లీపై పాక్ క్రికెట్ దిగ్గజాల ప్రశంసల జల్లు
ఆసియా కప్ టీ 20లో భాగంగా శనివారం రాత్రి జరిగిన మ్యాచ్‌లో పాక్‌ని ఓడించి భారత్‌కి ఘన విజయాన్ని అందించడంలో కీలక పాత్ర
TNN | Updated:
Feb 28, 2016, 06:43PM IST
ఆసియా కప్ టీ 2020లో భాగంగా శనివారం రాత్రి జరిగిన మ్యాచ్‌లో పాక్‌ని ఓడించి భారత్‌కి ఘన విజయాన్ని అందించడంలో కీలక పాత్ర పోషించిన విరాట్ కోహ్లీపై పాక్‌కి చెందిన సీనియర్ క్రికెటర్స్ ప్రశంసల జల్లు కురిపించారు. హనీఫ్ మొహమ్మద్ , జావెద్ మియాందాద్ , మొహమ్మద్ యూసుఫ్ వంటి సీనియర్ క్రికెటర్స్ విరాట్ కోహ్లీ బాధ్యాతాయుతమైన ఇన్నింగ్స్ ఆడి భారత్‌ని గెలిపించాడు అని అభినందించడం విశేషం. 'అంత క్లిష్టమైన పిచ్‌పై సైతం విరుచుకుపడిన పాక్ బౌలర్లని తట్టుకుని నిలబడటం గొప్ప విషయమే' అని కోహ్లీని అభినందనల్లో ముంచెత్తారు. శనివారం జరిగిన మ్యాచ్‌లో కోహ్లీ ఎలాగైతే బాధ్యతాయుతమైన ఇన్నింగ్స్ ఆడాడో అలాగే ఆడాల్సిన అవసరం పాక్ బ్యాట్స్‌మెన్‌కి కూడా వుందన్నారు ఆ ముగ్గురు క్రికెటర్స్. లేదంటే ఈ ఆసియా కప్‌లో విజయం సాధించడం కష్టమేనని అభిప్రాయపడ్డారు.
''ప్రత్యర్థి శక్తి సామర్థ్యాలు, అప్పటి పరిస్థితులకి తగిన విధంగా ఆడటం మన బ్యాట్స్‌మెన్ నేర్చుకోవాలి. భారత్‌తో జరిగిన మ్యాచ్‌లో పాక్ బ్యాట్స్‌మెన్ అలా ఆడలేదు. అందుకే తగిన మూల్యం చెల్లించుకున్నారు'' అని పాకిస్థానీ ఆటగాళ్లకి తలంటారు హనీఫ్ మొహమ్మద్. ' సునీల్ గవాస్కర్ హయాం నుంచి నేటివరకు మంచి ప్రతిభ కలిగిన యువ ఆటగాళ్లకి ఇండియా టాప్ బ్యాట్స్‌మెన్‌గా అవకాశం కల్పిస్తోంది. అందుకే అక్కడి యువ క్రికెటర్స్ తమ సీనియర్స్ నుంచి స్పూర్తి పొందుతున్నారు' అని హనీఫ్ స్పష్టంచేశాడు.